
1. [bookmark: _Toc204677048]BENDROSIOS NUOSTATOS

1.1 Klaipėdos miesto savivaldybės administracija (toliau – pirkimo vykdytojas) atlieka konkretaus pirkimo [konkretaus pirkimo pavadinimas] (toliau – konkretus pirkimas) procedūras, anksčiau sukurtos DPS pagrindu. Skelbimas apie pirkimą, kuriuo sukurta DPS, skelbtas CVP IS [skelbimo CVP IS data, pirkimo ID]. 
1.2. Šiose konkretaus pirkimo sąlygose naudojamos sąvokos ir trumpiniai atitinka sąvokas ir trumpinius, nurodytus DPS sukūrimo sąlygose. Nuoroda į jas pateikiama šio konkretaus pirkimo sąlygų 1.1. punkte. 
1.3. Pasiūlymą šiame konkrečiame pirkime gali pateikti tik tiekėjai, kuriems leista dalyvauti DPS. 
1.4. Visos konkretaus pirkimo procedūros, konkretaus pirkimo sąlygos teikiamos, taip pat konkretaus pirkimo sąlygų paaiškinimai, bet koks kitas pirkimo vykdytojo ir tiekėjo susirašinėjimas vykdomi tik CVP IS priemonėmis.
1.5. Tiekėjas, gavęs kvietimą dalyvauti konkrečiame pirkime, nėra įpareigotas teikti pasiūlymo. 
1.6. Pateikdamas pasiūlymą, tiekėjas sutinka su visais reikalavimais, nustatytais DPS sukūrimo sąlygose ir konkretaus pirkimo sąlygose bei patvirtina, kad paraiškoje nurodyta informacija nepasikeitė.
1.7. Pirkimo vykdytojas nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą. 
1.8. Šiam pirkimui taikomi DPS sukūrimo sąlygose nustatyti aplinkos apsaugos kriterijai vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.1 ir 4.3 punktais. Aplinkos apsaugos kriterijai nustatyti Techninėje specifikacijoje ir Sutartyje. 
1.9. Apibūdinant pirkimo objektą Techninėje specifikacijoje ar kituose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Jeigu apibūdinant pirkimo objektą Techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
1.10. Konkretų pirkimą vykdo pirkimo vykdytojo paskirtas pirkimo organizatorius.
2. [bookmark: _Toc204677049]KVIETIMO INFORMACIJA

2.1. Pasiūlymų pateikimo terminas nurodomas CVP IS.
2.2. Pasiūlymai turi galioti ne trumpiau kaip 90 (devyniasdešimt) kalendorinių dienų nuo pasiūlymų pateikimo termino pabaigos. Jei pasiūlyme nenurodytas jo galiojimo terminas, laikoma, kad jis galioja tiek, kiek nustatyta šiame punkte.
2.3. Šiuo konkrečiu pirkimu siekiamas įsigyti pirkimo objektas, jo savybės, kiekiai (apimtys) yra [aprašomas įsigyjamas pirkimo objektas arba pateikiamos nuorodos į konkretaus pirkimo sąlygų priedus].
2.4. 
Jeigu konkretaus pirkimo objektas skaidomas į dalis:
	Šio konkretaus pirkimo objektas skaidomas į [įrašykite dalių skaičių] dalis (-ių), kurių apimtys ir dalykas, reikalavimai yra [pateikiama reikiama informacija, arba pateikiamos nuorodos į konkretaus pirkimo sąlygų priedus]. Tiekėjas gali pateikti pasiūlymą vienai pirkimo objekto daliai arba vienai, kelioms ar visoms pirkimo objekto dalims. Tiekėjas pasiūlymą privalo pateikti visai atitinkamos pirkimo objekto dalies apimčiai.
Jeigu konkretaus pirkimo objektas neskaidomas į dalis:
	Šio konkretaus pirkimo objektas neskaidomas į dalis. Tiekėjai turi pateikti pasiūlymą dėl visos šio konkretaus pirkimo sąlygose nurodytos pirkimo objekto apimties. 
	2.5. Pirkimo vykdytojas ekonomiškai naudingiausią pasiūlymą išrenka pagal mažiausios kainos kriterijų. Su tiekėju, kurio pasiūlymas vadovaujantis šio konkretaus pirkimo sąlygomis bus pripažintas laimėjusiu, bus raštu sudaroma sutartis, kurios sąlygos pateikiamos šio konkretaus pirkimo sąlygų 3 priede.
2.6. Pirkimo vykdytojas nerengs objekto apžiūros. Darbų vykdymo vieta yra atvira teritorija, taigi tiekėjai gali nekliudomai į ją nuvykti ir apžiūrėti.
2.7. Pirkimo vykdytojas numato tiesioginio atsiskaitymo su subtiekėjais galimybę. Tokio atsiskaitymo tvarka nurodyta šių pirkimo sąlygų 3 priede.  
3. [bookmark: _Toc204677050]KONKRETAUS PIRKIMO SĄLYGŲ PAAIŠKINIMAS IR PATIKSLINIMAS

3.1.	Gavęs kvietimą pateikti pasiūlymą, tiekėjas CVP IS priemonėmis gali kreiptis į pirkimo vykdytoją dėl konkretaus pirkimo sąlygų patikslinimo ar paaiškinimo. Nesibaigus pasiūlymų dėl konkretaus pirkimo pateikimo terminui, pirkimo vykdytojas turi teisę savo iniciatyva paaiškinti, patikslinti konkretaus pirkimo sąlygas.
3.2. Prašymai paaiškinti konkretaus pirkimo sąlygas gali būti pateikiami CVP IS susirašinėjimo priemonėmis ne vėliau kaip likus 6 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkretaus pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymų turinio keisti nebus galima.
3.3. Atsakydamas į kiekvieną tiekėjo CVP IS priemonėmis pateiktą prašymą paaiškinti konkretaus pirkimo sąlygas, jeigu jis buvo pateiktas nepasibaigus nustatytam terminui, pirkimo vykdytojas turi paaiškinimus, patikslinimus išsiųsti visiems tiekėjams, kurie buvo pakviesti pateikti pasiūlymus, ne vėliau kaip likus 4 dienoms iki pasiūlymų pateikimo termino pabaigos. Pirkimo vykdytojas, atsakydamas prašymą paaiškinti konkretaus pirkimo sąlygas pateikusiam tiekėjui, kartu siunčia paaiškinimus visiems tiekėjams CVP IS priemonėmis, kurie pakviesti pateikti konkrečius pasiūlymus, bet nenurodo, kuris tiekėjas pateikė prašymą paaiškinti konkretaus pirkimo sąlygas.
3.4 Pirkimo vykdytojas paaiškinti, patikslinti konkretaus pirkimo sąlygas savo iniciatyva gali nesibaigus pasiūlymų pateikimo terminui.
3.5. Pirkimo vykdytojas nerengs susitikimų su tiekėjais dėl konkretaus pirkimo sąlygų paaiškinimo.
[bookmark: _Toc204677051]4. REIKALAVIMAI PASIŪLYMŲ RENGIMUI IR PATEIKIMUI

4.1. Vadovaudamasis konkretaus pirkimo sąlygų nuostatomis tiekėjas teikia pasiūlymą CVP IS priemonėmis. Pasiūlymą sudaro tiekėjo CVP IS priemonėmis pateiktų dokumentų visuma (įskaitant pasiūlymo paaiškinimus (jei tokių bus)). 
4.2. Pasiūlymai turi būti rengiami, susirašinėjimas tarp tiekėjo ir pirkimo vykdytojo vykdomas – lietuvių kalba. Jei su pasiūlymu pateikiami dokumentai negali būti pateikiami lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą (vertimas turi būti patvirtintas vertimą atlikusio asmens parašu).
4.3. Tiekėjams pateikti alternatyvių pasiūlymų neleidžiama. Tiekėjui pateikus alternatyvų pasiūlymą (-us), jo pasiūlymas kartu su alternatyviu (-iais) pasiūlymu (-ais) bus atmestas.
4.4. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime, tačiau tai negali sąlygoti draudžiamų susitarimų. 
4.5. Apskaičiuojant pasiūlymo kainą, turi būti atsižvelgta į visą konkretaus pirkimo sąlygose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, jis turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, jis pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka pirkimo vykdytojas pats turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikdamas pasiūlymą, palyginimo tikslais jį įskaičiuoja pats pirkimo vykdytojas). Į pasiūlymo kainą privalo būti įskaičiuoti visi mokesčiai bei visos kitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su pirkimo objektu (išskyrus tuos atvejus, kai konkretaus pirkimo sąlygose aiškiai nurodyta, kad tam tikros konkrečios išlaidos neturi būti įskaičiuotos į sutarties kainą).
4.6. Bendra pasiūlymo kaina ir kainą sudarančios kainos sudedamosios dalys turi būti nurodytos dviejų skaitmenų po kablelio tikslumu.
4.7. Tiekėjų pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
4.8. Tiekėjas gali užšifruoti teikiamą pasiūlymą. Tiekėjas, nusprendęs pateikti užšifruotą pasiūlymą, turi:
4.8.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti Viešųjų pirkimų tarnybos interneto svetainėje.
4.8.2. iki pirminio susipažinimo su pasiūlymais vokų atplėšimo procedūros („vokų atplėšimo“) pradžios (kaip nustatyta šio konkretaus pirkimo sąlygų 6.1 punkte) CVP IS susirašinėjimo priemonėmis pateikti slaptažodį, su kuriuo pirkimo vykdytojas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: pirkimo vykdytojo oficialiu elektroniniu paštu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su pirkimo vykdytoju oficialiu telefonu ir (arba) kitais būdais).
4.8.2. Tiekėjui užšifravus visą pasiūlymą ir laiku nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis pirkimo vykdytojas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – pirkimo vykdytojas tiekėjo pasiūlymą atmeta kaip neatitinkantį konkretaus pirkimo sąlygose nustatytų reikalavimų (tiekėjas nepateikė pasiūlymo kainos).
4.9. Jeigu konkretų pasiūlymą teikia tiekėjas, kuris yra tiekėjų grupė, kuriai buvo leista dalyvauti DPS, jis kartu su pasiūlymu pateikia jungtinės veiklos sutarties kopiją. Jungtinės veiklos sutartyje privalo būti nurodyta (jei žemiau nurodyta informacija nebuvo pateikta kartu su paraiška):
4.9.1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su pirkimo vykdytoju sudaryti sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę;
4.9.2. solidari, kiekvieno jungtinės veiklos sutarties dalyvio atskirai ir visų kartu, atsakomybė už įsipareigojimų ir prievolių pirkimo vykdytojui nevykdymą (nepriklausomai nuo jų įnašo pagal jungtinės veiklos sutartį);
4.9.3 kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus konkretų pirkimą, – pasirašyti sutartį su pirkimo vykdytoju, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.
4.10. Tiekėjas savo pasiūlymą privalo parengti pagal šių konkretaus pirkimo sąlygų 1 priede pateiktą formą. Tiekėjo pasiūlyme pateikiama ši informacija:
4.10.1. pasiūlymo kaina pagal pirkimo dokumentuose nurodytus reikalavimus; 
4.10.2. Pirkimo sutarties vykdymui pasitelkiami subtiekėjai, kurių pajėgumais nesiremia kvalifikacijai atitikti, kai teikiant pasiūlymą jie yra žinomi;
4.10.3. patvirtinimas, kad EBVPD nurodyta informacija, kuri pateikta pirkimo vykdytojui teikiant paraišką, yra nepasikeitusi. 
4.11. Tiekėjai apie EBVPD pateiktos informacijos pasikeitimą pirkimų vykdytoją informuoja CVP IS priemonėmis tikslindami pateiktą paraišką. Tiekėjai, iki konkretaus pirkimo pradžios nepatikslinęs paraiškos, neturės galimybės pateikti pasiūlymo konkrečiame pirkime.
4.12. Pirkimo vykdytojas nereikalauja, kad pasiūlymas būtų pasirašytas.
4.13. Pasiūlymai turi būti pateikti CVP IS priemonėmis iki pasiūlymų pateikimo termino pabaigos. Pirkimo vykdytojas turi teisę pratęsti pasiūlymų pateikimo terminą ir privalo tai padaryti VPĮ 40 straipsnio 4 dalyje nustatytais atvejais. Apie naują pasiūlymų pateikimo terminą CVP IS susirašinėjimo priemonėmis vienu metu informuojami visi tiekėjai, kuriems buvo išsiųstas kvietimas pateikti pasiūlymą.
4.14. Kiekvienas tiekėjas viename konkrečiame pirkime gali pateikti tik vieną pasiūlymą savarankiškai arba kaip tiekėjų grupės narys. Pateikus daugiau nei vieną pasiūlymą, visi tokie pasiūlymai bus atmesti. Jeigu pirkimo objektas suskaidytas į dalis, kuriai kiekvienai numatoma sudaryti atskirą sutartį, tiekėjas gali pateikti pirkimo vykdytojui po vieną pasiūlymą dėl vienos, kelių ar visų pirkimo objekto dalių.
4.15. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Po pasiūlymų pateikimo termino pabaigos tiekėjas negali nei atsiimti (atšaukti), nei pakeisti jau pateikto savo pasiūlymo.
4.16. Tiekėjas pasiūlyme turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. Pirkimo vykdytojui kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydamas pagrįsti informacijos konfidencialumą. Jeigu tiekėjas per pirkimo vykdytojo nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavęs konkrečiame pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, pirkimo vykdytojas suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdamas pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, pirkimo vykdytojo vertinimu, nėra konfidenciali, prieš supažindindamas kitą tiekėją su tokiu pasiūlymu, jis apie tokius savo ketinimus informuos konfidencialią informaciją savo pasiūlyme nurodžiusį tiekėją. 
4.17. Pirkimo vykdytojas nereikalauja pateikti pasiūlymo galiojimo užtikrinimo. Jeigu tiekėjas, kuris bus kviečiamas sudaryti pirkimo sutartį, atsisakys ją sudaryti, atsisakys savo pasiūlymo jo galiojimo laikotarpiu, nurodytu pasiūlyme, jis įsipareigoja sumokėti pirkimo vykdytojui 2 procentų nuo tiekėjo pasiūlymo kainos be PVM dydžio baudą. Taip pat, pirkimo vykdytojas pasilieka teisę kreiptis į teismą dėl žalos, kurios nepadengia nustatyta bauda, atlyginimo.

5. [bookmark: _Toc204677052]REIKALAVIMAI, SUSIJĘ SU NACIONALINIU SAUGUMU 

5.1. Reikalavimai, susiję su nacionaliniu saugumu, netaikomi.
6. [bookmark: _Toc204677053]SUSIPAŽINIMAS SU PASIŪLYMAIS

6.1. Pirminis susipažinimas su pasiūlymais („vokų atplėšimas“) vyks praėjus 30 minučių po pasiūlymų pateikimo termino, kuris nurodytas CVP IS, pabaigos.
6.2. Tiekėjai ir jų atstovai susipažinimo su pasiūlymais, pasiūlymų nagrinėjimo, vertinimo ir palyginimo procedūrose nedalyvauja.
7. [bookmark: _Toc204677054]PASIŪLYMŲ VERTINIMAS

7.1. Pirkimo vykdytojas pasiūlymus vertina ir pasiūlymų eilę sudaro pagal kriterijus ir tvarką, nustatytus šiose pirkimo sąlygose.
7.2. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai).
7.3. Pirkimo vykdytojas konkretaus pirkimo procedūros metu netikrina kiekvieno tiekėjo dėl pašalinimo pagrindų nebuvimo, atitikimo kvalifikacijos reikalavimams patvirtinančių duomenų ar dokumentų, kurie buvo tikrinti paraiškų vertinimo metu.
7.4. Atlikęs pradinį susipažinimą su pasiūlymais, pirkimo vykdytojas:
7.4.1. įvertina ar pasiūlymas atitinka konkretaus pirkimo sąlygose nustatytus, su pirkimo objektu nesusijusius, reikalavimus;
7.4.2. nagrinėja, vertina ir palygina pateiktus pasiūlymus, vadovaudamasis konkretaus pirkimo sąlygų nuostatomis. Pirkimo vykdytojo neatmesti pasiūlymai vertinami pagal mažiausios kainos kriterijų. 
7.4.3 įvertina ar tiekėjo pasiūlyta kaina nėra per didelė, pirkimo vykdytojui nepriimtina. Taikomos VPĮ 45 straipsnio 1 dalies 5 punkto nuostatos;
7.4.4. tikrina, ar nebuvo pasiūlyta neįprastai maža kaina. Jeigu pasiūlymo kaina atrodo neįprastai maža, CVP IS susirašinėjimo priemonėmis kreipiasi į tiekėją (supaprastinto pirkimo atveju – gali kreiptis į visus arba tik į ekonomiškai naudingiausią pasiūlymą pateikusį tiekėją), kad šis per pirkimo vykdytojo nustatytą protingą terminą pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas.
7.5. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį konkretaus pirkimo sąlygų reikalavimams arba šių dokumentų ar duomenų trūksta, pirkimo vykdytojas prašo (kai jis tai gali daryti nepažeisdama lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per pirkimo vykdytojo nustatytą protingą terminą.  Duomenys ir (arba) dokumentai tikslinami, aiškinami ar papildomi  vadovaujantis Viešųjų pirkimų tarnybos nustatytomis taisyklėmis[footnoteRef:2]. [2:  Pasiūlymų patikslinimo, papildymo ar paaiškinimo taisyklės.] 

7.6. Pirkimo vykdytojas gali nevertinti viso tiekėjo pasiūlymo, jeigu patikrinęs jo dalį nustato, kad, vadovaujantis konkretaus pirkimo sąlygų reikalavimais, pasiūlymas turi būti atmestas (ši nuostata netaikoma, jeigu tiekėjo pasiūlyme nurodyta kaina viršija konkrečiam pirkimui skirtas lėšas, o ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir pirkimo vykdytojas konkretaus pirkimo sąlygose nėra nurodęs konkrečiam pirkimui skirtos lėšų sumos (išskyrus atvejus, kai atmetami visi gauti pasiūlymai)).
[bookmark: _Toc204677055]8. PASIŪLYMŲ ATMETIMO PAGRINDAI

8.1. Tiekėjo pateiktas pasiūlymas yra atmetamas ir jis pašalinamas iš konkretaus pirkimo, jeigu yra bent viena iš šių sąlygų: 
8.1.1. tiekėjas pirkimo vykdytojui paprašius nepratęsia pasiūlymo galiojimo;
8.1.2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;
[bookmark: _Hlk86393091]8.1.3. tiekėjas turi būti pašalintas vadovaujantis DPS sukūrimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, tačiau ūkio subjekto padėtis atitinka nustatytus pašalinimo pagrindus;
8.1.4. tiekėjas nebeatitinka DPS sukūrimo sąlygose nustatytų kvalifikacijos reikalavimų ir (ar) subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir pirkimo vykdytojo nurodymu nebuvo pakeistas į reikalavimus atitinkantį ūkio subjektą;
8.1.5. per pirkimo vykdytojo nustatytą terminą nepatikslino, nepapildė, nepaaiškino savo pasiūlymo;
8.1.6. tiekėjas per pirkimo vykdytojo nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;
8.1.7. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[footnoteRef:3]. [3:  Pasiūlymų patikslinimo, papildymo ar paaiškinimo taisyklės.] 

8.1.8. tiekėjas pasiūlymą pateikė ne CVP IS priemonėmis arba pateikė CVP IS susirašinėjime (t. y., ne taip, kaip nustatyta šių sąlygų 4.1 punkte);
8.1.9. pasiūlyme nurodyta kaina pirkimo vykdytojui yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o pirkimo vykdytojas nėra konkretaus pirkimo sąlygose nurodęs konkrečiam pirkimui skirtos lėšų sumos, kiti pasiūlymai negali būti nustatyti laimėjusiais;
8.1.10. pasiūlyme nurodyta neįprastai maža kaina ir tiekėjas nepateikia tinkamų pasiūlytos neįprastai mažos kainos pagrįstumo įrodymų; 
8.1.11. pasiūlymas, kuriame nurodyta neįprastai maža kaina, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
8.1.12. pasiūlyme neįprastai mažos kainos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą pirkimo vykdytojo nustatytą laikotarpį įrodyti, kad valstybės pagalba buvo suteikta teisėtai. Atmetęs pasiūlymą šiuo pagrindu, pirkimo vykdytojas apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;
8.1.13. pasiūlymas neatitinka to, kad vykdant sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose; 
8.1.14. paaiškėja, kad ekonomiškai naudingiausią pasiūlymą pateikusio tiekėjo pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
8.1.15. kai pirkimo vykdytojas nustato tiekėjo interesų konfliktą, galintį neigiamai paveikti sutarties vykdymą;
8.2.	Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

[bookmark: _Toc204677056]9. PASIŪLYMŲ EILĖ IR LAIMĖTOJO NUSTATYMAS 

9.1. Išnagrinėjęs, įvertinęs ir palyginęs pateiktus pasiūlymus, pirkimo vykdytojas nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.
9.2. Pasiūlymų eilė nustatoma kainų didėjimo tvarka. Jeigu kelių pateiktų pasiūlymų kainos yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. 
[bookmark: _Toc204677057]10. INFORMAVIMAS APIE KONKRETAUS PIRKIMO PROCEDŪROS REZULTATUS

10.1. Pirkimo vykdytojas ne vėliau kaip per 3 darbo dienas nuo pasiūlymų eilės sudarymo ir laimėjusio pasiūlymo nustatymo CVP IS priemonėmis dalyvius ir kandidatus informuoja apie pirkimo procedūros rezultatus, vadovaujantis VPĮ 58 straipsnio nuostatomis. Pirkimo vykdytojas taip pat turi informuoti tiekėjus apie priežastis, dėl kurių buvo priimtas sprendimas nesudaryti sutarties.
[bookmark: _Toc204677058]11. KONKRETAUS PIRKIMO  PABAIGA

11.1. Konkretaus pirkimo (ar atskiros konkretaus pirkimo dalies) procedūros baigiasi, kai:
11.1.1. sudaroma sutartis ir pateikiamas sutarties įvykdymo užtikrinimas, jeigu jo buvo reikalaujama;
11.1.2. atmetami visi pasiūlymai;
11.1.3. nutraukiamos konkretaus pirkimo procedūros;
11.1.4. per nustatytą terminą nepateikiamas nė vienas pasiūlymas;
11.1.5. baigiasi pasiūlymų galiojimo laikas ir sutartis nesudaroma dėl priežasčių, kurios priklauso nuo tiekėjų;
11.1.6. visi tiekėjai atšaukia savo pasiūlymus ar atsisako sudaryti sutartį.
11.2. Pirkimo vykdytojas bet kuriuo metu iki sutarties sudarymo turi teisę savo iniciatyva nutraukti konkretaus pirkimo procedūras, jeigu atsirado aplinkybių, kurių nebuvo galima numatyti, arba konkretaus pirkimo sąlygose padaryta esminių klaidų, dėl kurių konkretus pirkimas tampa nebetikslingas ar jį įvykdžius būtų įsigytas pirkimo vykdytojo poreikių neatitinkantis pirkimo objektas. Pirkimo vykdytojas privalo konkretaus pirkimo procedūras nutraukti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. 
11.3. Apie konkretaus pirkimo nutraukimą CVP IS priemonėmis informuojami visi tiekėjai, kuriems buvo išsiųstas kvietimas pateikti pasiūlymą konkrečiame pirkime.
11.4. Pasibaigus kiekvieno konkretaus pirkimo procedūroms pirkimo vykdytojas Viešųjų pirkimų tarnybai pateikia konkretaus pirkimo procedūrų ataskaitą (neatsižvelgiant į konkretaus pirkimo ar po konkretaus pirkimo sudaromos sutarties vertę). 
[bookmark: _Toc204677059]12. SUTARTIES SUDARYMAS

12.1. Sutartis sudaroma su tiekėju, kurio pasiūlymas, vadovaujantis konkretaus pirkimo sąlygų nustatyta tvarka pripažintas laimėjusiu, o jei konkretus pirkimas skaidomas į dalis – su tiekėjais, kurių pasiūlymai pripažinti laimėjusiais (pirkimo vykdytojas gali nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas).
12.2. Sudarius sutartį, tačiau ne vėliau negu ta sutartis pradedama vykdyti, tiekėjas, kuris bus pripažintas laimėjusiu, įsipareigoja pirkimo vykdytojui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkimo vykdytojas taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
12.3. Sutartis sudaroma nedelsiant, sutarties sudarymui atidėjimo terminas netaikomas. 
12.4. Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį.
12.5. Laikoma, kad tiekėjas atsisakė sudaryti sutartį, kai yra bent vienas iš šių atvejų:
12.5.1. tiekėjas raštu atsisako ją sudaryti;
12.5.2. iki pirkimo vykdytojo nurodyto laiko nepasirašo sutarties;
12.5.3. atsisako sudaryti sutartį VPĮ ir konkretaus pirkimo sąlygose nustatytomis sąlygomis.
12.6. Jeigu laimėjęs tiekėjas atsisako sudaryti sutartį, arba jeigu iki pirkimo vykdytojo nurodyto termino nepateikia šiose sąlygose nustatyto sutarties įvykdymo užtikrinimą patvirtinančio dokumento (kai jo reikalaujama) arba neįvykdo kitų sutartyje nustatytų jos įsigaliojimo sąlygų, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio sutarties įvykdymo užtikrinimo ar neįvykdžiusio sutarties įsigaliojimo sąlygų. 
12.7. Sudarant sutartį, joje nekeičiama konkrečiame pasiūlyme nurodyta kaina ir kitos sąlygos. Jeigu konkrečiame pasiūlyme kaina nurodyta kita valiuta nei euras, sutartyje kaina nurodoma perskaičiuota eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų konkrečiame pirkime pateikimo dieną. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka pirkimo vykdytojas pats turi sumokėti PVM į valstybės biudžetą už įsigytą pirkimo objektą, į konkretaus pasiūlymo kainą įskaitytas šis mokestis sudarant sutartį išskaičiuojamas.  
12.8. Pirkimo vykdytojas laimėjusį pasiūlymą, sudarytą sutartį ir jos pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jos pakeitimo dienos, bet ne vėliau kaip iki pirmojo mokėjimo pagal ją pradžios, skelbia CVP IS. 
13. [bookmark: _Toc204677060]TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS 

13.1. Tiekėjas, kuris mano, kad pirkimo vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
	13.2. Tiekėjas, norėdamas iki pirkimo sutarties sudarymo teisme ginčyti pirkimo vykdytojo sprendimus ar veiksmus, pirmiausia  elektroninėmis priemonėmis turi pateikti pretenziją pirkimo vykdytojui. 
13.3. Pretenzijos pateikimo pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

_____________



[bookmark: penktaspriedas][bookmark: _Toc84764110][bookmark: _Toc204677061]Konkretaus pirkimo sąlygų 1 priedas „Pasiūlymo forma“

PASIŪLYMAS

DĖL [KONKRETAUS PIRKIMO PAVADINIMAS]

	

	(Data)

	

	(Vieta)



	Klaipėdos miesto savivaldybės administracija

	(Adresatas)



1. [bookmark: _Toc329443224]INFORMACIJA APIE TIEKĖJĄ

	Tiekėjo arba tiekėjų grupės dalyvių pavadinimas (-ai), juridinio asmens kodas (-ai) (jeigu pasiūlymą teikia fizinis asmuo – verslo ar individualios veiklos pažymėjimo nr. ar pan.), adresas (-ai)
	

	Tiekėjų grupės dalyvis, atstovaujantis arba vadovaujantis tiekėjų grupei (pildoma, jei pasiūlymą teikia tiekėjų grupė)
	

	Asmens, įgalioto bendrauti su pirkimo vykdytoju, kontaktinė informacija (vardas, pavardė, tel., el. p. adresas)
	



2. INFORMACIJA APIE ŽINOMUS SUBTIEKĖJUS IR JIEMS PERDUODAMAS VYKDYTI SUTARTIES DALIS
(pildoma, jei tiekėjas pasitelkia subtiekėjus)

	Eil. Nr.
	Subtiekėjo pavadinimas, juridinio asmens kodas, adresas
	Sutarties objekto dalies, perduodamos vykdyti subtiekėjui, aprašymas

	1.
	
	

	2.
	
	

	...
	
	



3. INFORMACIJOS ANKSČIAU TEIKTAME (-UOSE) EBVPD PATVIRTINIMAS

|_| Patvirtiname, kad anksčiau pirkimo vykdytojui mūsų teiktame (-uose) EBVPD nurodyta informacija yra nepasikeitusi.

4. PASIŪLYMO KAINA 

4.1. Pasiūlyme kaina nurodoma eurais. Apskaičiuojant kainą, turi būti atsižvelgta į visą konkretaus pirkimo sąlygose nurodytą pirkimo objekto apimtį ir reikalavimus, kainos sudėtines dalis ir pan.
4.2. Visos pasiūlyme nurodytos kainos (ir jų sudėtinės dalys) turi būti nurodomos dviejų skaitmenų po kablelio tikslumu. 


	Eil.
Nr.
	Pirkimo objekto (darbų) pavadinimas

	1. 
	[pildo pirkimo vykdytojas]

	Pasiūlymo kaina EUR be PVM:
	

	PVM (21 proc.), EUR:
	

	Pasiūlymo kaina EUR su PVM:
	



Jei „PVM“ laukas nepildomas, nurodykite priežastis, dėl kurių PVM nemokamas:________________

Pateikdamas šį pasiūlymą CVP IS priemonėmis, tvirtintu, kad:
· esu susipažinęs su pirkimo sąlygomis, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp pirkimo vykdytojo ir tiekėjo susiklostantiems santykiams, kylantiems iš šio konkretaus pirkimo ir (ar) susijusiems su šiuo konkrečiu pirkimu;
· sutinku su konkretaus pirkimo sąlygose nustatytais reikalavimais ir procedūromis;
· pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
· pasiūlymas galioja tiek, kiek nustatyta konkretaus pirkimo sąlygose;
· jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys.




[bookmark: _Toc204677062]Konkretaus pirkimo sąlygų 2 priedas „Techninė specifikacija“


Techninė specifikacija gali būti papildoma/patikslinama atliekant konkretų pirkimą, jei to reikia pagal pirkimo objektą.

TECHNINĖ SPECIFIKACIJA
Reikalavimai darbų atlikimui:
[bookmark: _Hlk204594245]1. Darbų objekto teritorija – (nurodyti). 
2. Rangovas turi pagaminti ir įrengti ženklus pagal užsakovo pateiktą maketo pavyzdį, informuojančius visuomenę apie laikinus nepatogumus. Ženklo spauda ant tento ar lentelės gaminama iš aliuminio kompozito. Maketų specifikacija – 150x100 cm (1:1) Spaudos gamybos specifikacijos susideda iš kelio darbų žymėjimo su lentele – stulpai, aliuminio kompozitas ir laminuotas lipdukas.
[bookmark: _Hlk196818918]3. Atliekami paruošiamieji darbai, betoninių konstrukcijų – bortų, trinkelių, plytelių ardymas, asfaltbetonio dangos nufrezavimas freza, dirvožemio, medžio šaknų ir grunto pašalinimas. Atliekami visi reikalingi esamų statinių, požeminių komunikacijų, kelio dangos konstrukcijų ir kitų sutvirtintų plotų išardymo darbai. Esant poreikiui pašalinamos senos surūdijusios džiovyklės (karnizai). Pašalintas dirvožemis, gruntas, senos dangos ir kitos atliekamos medžiagos išvežamos maksimaliu atstumu 20 km.
4. Formuojama žemės sankasa, atliekamas planiravimas ir sutankinimas mechanizuotu būdu. 
5. Kiemų aikštelių įrengimui naudojamos betoninės ažūrinės ECO trinkelės, kurios pritaikytos lengvojo transporto apkrovoms ir nereikalauja lietaus nuotekų įrengimo. 
5.1. ECO trinkelių dangos konstrukcija:
· Betoninės ažūrinės ECO trinkelės 0,08 m;
· Pasluoksnis iš nesurištojo mineralinių medžiagų mišinio fr.0/5 0,03 m;
· Skaldos pagrindo sluoksnis iš nesurištojo mineralinių medžiagų mišinio fr.0/45, 0,20 m;
· Apsauginis šalčiui atsparus sluoksnis 0,40 m.
[image: ]Išmatavimai: ilgis x plotis x aukštis – 200x100x80 mm, tekstūra – natūrali pilka spalva:
	        1 pav. Trinkelės pavyzdys Nr. 1 (gali būti siūlomas ir kitoks lygiavertis gaminys)

[image: ]Išmatavimai: ilgis x plotis x aukštis – 200x200x80 mm, tekstūra – natūrali pilka spalva:
                                  2 pav. Trinkelės pavyzdys Nr. 2 (gali būti siūlomas ir kitoks lygiavertis gaminys)
 
5.2. Kiemų aikštelių pėsčiųjų tako įrengimui naudojamos betoninės trinkelės, kai išmatavimai: ilgis x plotis x aukštis – 200x100x80 mm arba 300x300x60, tekstūra – natūrali pilka spalva. Betono trinkelių pėsčiųjų tako dangos konstrukcija:
· Betoninės trinkelės, 0,08 m;
· Skaldos atsijų pasluoksnis fr.0/5, 0,03 m;
· Skaldos pagrindo sluoksnis iš nesurištųjų mineralinių medžiagų mišinio fr.0/45, 0,15 m;
· Apsauginis šalčiui atsparus sluoksnis, 0,20 m.
5.3. Trinkelių dangos pagrindui naudojamos mineralinės medžiagos turi atitikti TRA UŽPILDAI 19 ir TRA TINKELĖS 14 reikalavimus. Pasluoksniui naudojamos mineralinės medžiagos turi atitikti TRA TINKELĖS 14.
6. Kiemų aikštelių įrengimui naudojamas asfalto dangos sluoksnis iš AC 16 PD.
6.1. Asfalto dangos konstrukcija (DK 0,1): 
· Asfalto pagrindo dangos sluoksnis AC 16 PD, 0,08 m;
· Skaldos pagrindo sluoksnis iš nesurištųjų mineralinių medžiagų mišinio fr.0/45, 0,20 m 
· Šalčiui nejautrių medžiagų sluoksnis, 0,45 m.
6.2. Asfalto mišiniai ir sluoksniai turi atitikti techninių reikalavimų normatyvinius dokumentus: 
· Automobilių kelių asfalto mišinių techninių reikalavimų aprašą TRA ASFALTAS 24;
· Automobilių kelių dangos konstrukcijos asfalto sluoksnių įrengimo taisykles ĮT ASFALTAS 24; 
· Automobilių kelių nesurištųjų mišinių ir gruntų, naudojamų sluoksniams be rišiklių, techninių reikalavimų aprašą TRA SBR 19;
· Automobilių kelių užpildų techninių reikalavimų aprašą TRA UŽPILDAI 19;
· Automobilių kelių bituminių emulsijų techninių reikalavimų aprašą TRA BE 08/15;
· Automobilių kelių dangos konstrukcijos sluoksnių be rišiklių įrengimo taisykles ĮT SBR 19;
· Sluoksnių sukibimas turi atitikti ĮT ASFALTAS 24 reikalavimus;
· Bituminės emulsijos turi atitikti TRA BE 08/15 reikalavimus.
Be šių standartų ir teisnių dokumentų gali būti taikomi ir kiti juos atitinkantys lygiaverčiai standartai ir kiti normatyviniai dokumentai.
7. Keičiami seni vejos ir kelio bordiūrai, esantys ties keičiama šaligatvio ar aikštelės riba:
7.1. Kelio betoniniai bordiūrai įrengiami ant betono C20/25 pagrindo, kai išmatavimai: ilgis x plotis x aukštis – 1000x150x300 mm, tekstūra – natūrali pilka spalva, naudojant naujus bordiūrus.
7.2. Lenkti betoniniai bordiūrai posūkiams formuoti įrengiami ant betono C20/25 pagrindo, kai išmatavimai: ilgis x plotis x aukštis – 780x150x300 mm, tekstūra – natūrali pilka spalva, savybės – lenkimo spindulys pagal užsakymą (R1 - 1000 mm, R3 - 3000 mm, R5 - 5000 mm, R8 - 8000 mm).
7.3. Surenkamieji betoniniai bordiūrai (apvadai) arba kraštų sutvirtinimai iš trinkelių klojami ant 20 cm storio pamato su atspara. Naudojamo betono klasė – C12/15 ir stipresnis. Pamatas ir atspara turi būti tinkamai sutankinti. Bordiūrų atsparos, esančios negrindžiamoje zonoje, plotis turi būti mažiausiai 15 cm, pagrįstais atvejais bordiūrų atsparų plotį galima sumažinti iki 10 cm. Bordiūrų ir vandens latakų darbų atlikimas nurodyti ĮT TRINKELĖS 14.
 7.4. Vejos bortai įrengiami ant betono C12/15 pagrindo, įskaitant ardymo darbus, pagrindo įrengimą (pagrindas iš 5 cm  betono sluoksnio) ir siūlių užtaisymą. Ties įvažiavimais į aikšteles, kiemus, perėjimais per kertančias gatves, kelio bortai nuleidžiami, kurių nuolydis turi būti ne didesnis kaip 5 mm.
8. Vejos įrengimo darbai pradedami nuo šiukšlių pašalinimo. Ypatingą dėmesį reikia atkreipti į vietas, kur į augalinį gruntą galėjo patekti cementas arba kitokie chemikalai. Tą gruntą reikia visiškai pašalinti. Numatomos vejos ribos ir kontūrai, pašalinami menkaverčiai augalai. Augalinis gruntas tolygiai paskleidžiamas visame būsimos vejos plote, jo paviršius volu sutankinamas, prieš sėjant žolių mišinį grunto paviršius lengvai išpurenamas. Augalinio grunto sluoksnio storis – ne mažesnis nei 6,0 cm. Paruošus gruntą galima pradėti sėjimą. Žolių sėjos laikas priklauso nuo augalinio grunto paruošimo ir klimatinių sąlygų. Esant pakankamai drėgmės, žolių sėklas galima sėti visą vegetacijos laikotarpį. Sėklos sėjamos rankiniu būdu arba sėjamosiomis maždaug 1,5–3 cm gyliu. Sėjant svarbiausia užtikrinti, kad sėkla tolygiai būtų paskleista po visą plotą, neliktų plikų plotų. Pilnai veja turi susiformuoti per 12 savaičių.
9. Vykdydamas darbus Rangovas atsako už eismo saugumą vykdomų darbų zonoje. Vykdant remonto darbus ties apšvietimo atramomis, reikia išsikviesti UAB „Klaipėdos paslaugos“ atstovus. Vykdant darbus požemio tinklų apsaugos zonose, reikia išsikviesti tinklų savininkų atstovus.
10. Atnaujinamas horizontalus ženklinimas, įrengiamos inžinerinės saugaus eismo priemonės (kelio ženklai) vadovaujantis normatyviniais dokumentais: 
· Automobilių kelių vertikaliųjų kelio ženklų techniniu reikalavimu aprašu TRA VŽ 12; 
· Automobilių kelių vertikaliųjų kelio ženklų įrengimo taisyklėmis TRA VŽ 14. 
Aplinkosauginiai reikalavimai (vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašu): 
· kelio ženklams naudojami produktai turi būti sudaryti panaudojant antrinio panaudojimo medžiagas, ir (ar) pakartotinio panaudojimo medžiagas, ir (ar) perdirbtas medžiagas, jeigu tai neprieštaraujama galiojantiems kelio ženklams taikomiems standartams. Atitiktį įrodantys dokumentai pateikiami Užsakovui iki atitinkamų darbų pradžios: a) Gamintojo techniniai dokumentai arba b) tiekėjo pateiktas šių medžiagų aprašymas (nurodant medžiagų sudėtį ir kiekį), arba c) kiti lygiaverčiai įrodymai.
· keliui ženklinti naudojamų produktų ir gaminių lakieji organiniai junginiai neturi viršyti 150 g/l; stiklo granulėse ir kitose sudėtinėse medžiagose pavojingų elementų (arseno, stibio ir švino) koncentracija negali būti didesnė kaip 200 ppm, jeigu tai neprieštarauja galiojantiems kelių ženklinimui taikomiems standartams. Atitiktį įrodantys dokumentai pateikiami Užsakovui iki atitinkamų darbų pradžios: a) Ekologinis ženklas European Ecolabel arba kitas I tipo ekologinis ženklas (sertifikatas), kuris įrodytų atitiktį nustatytam reikalavimui, arba b) gamintojo techniniai dokumentai, arba c) saugos duomenų lapas, arba d) pripažintos įstaigos arba paskelbtosios (notifikuotos) institucijos bandymų protokolas, tyrimų ataskaita ar pažyma arba e) kiti lygiaverčiai įrodymai.
11. Rangovas darbus turi vykdyti atskiromis atkarpomis, užtikrinant sąlygas saugiam pėsčiųjų judėjimui ir automobilių eismui. Darbus vykdantys darbuotojai privalo dėvėti spec. darbo darbužius. Darbus atlikti kokybiškai, laikantis statybos techninių reikalavimų.
12. Naudoti tik sertifikuotas medžiagas, atitinkančias teisės aktų ir kt. normatyvinių dokumentų reikalavimus. Darbų metu susidariusias atliekas Rangovas turi tvarkyti laikantis visų galiojančių įstatymų ir atliekų tvarkymo taisyklių. 
13. Rangovas turi parengti išpildomąją statinio nuotrauką ir suderinti su Klaipėdos miesto savivaldybės Išmanaus skaitmeninio miesto skyriumi.
_________
[bookmark: _Toc204677063]Konkretaus pirkimo sąlygų 3 priedas „Rangos sutartis“

RANGOS SUTARTIS (PROJEKTAS)

Nr. 
Klaipėda

Klaipėdos miesto savivaldybės administracija (toliau – Užsakovas), atstovaujama Savivaldybės administracijos direktoriaus (vardas, pavardė), veikiančio pagal Savivaldybės administracijos nuostatus, ir (pavadinimas) (toliau – Rangovas), atstovaujama(s) (pareigos, vardas, pavardė), toliau kartu vadinamos (-i) Šalimis, o kiekviena (s) atskirai – Šalimi, sudarė šią Rangos sutartį (toliau – Sutartis).
Sutartis sudaroma vadovaujantis dinaminėje pirkimo sistemoje „Klaipėdos miesto daugiabučių kiemų šaligatvių ir automobilių laikymo vietų įrengimo ir remonto darbai“ įvykusio konkretaus pirkimo Nr. (nurodomas konkretaus pirkimo CVP IS ID) sąlygomis, Lietuvos Respublikos viešųjų pirkimų įstatymo ir kitų teisės aktų nustatyta tvarka. 

I. SUTARTIES OBJEKTAS IR JO KAINA
	
1.1. Sutarties objektas – (pavadinimas) (toliau – darbai). Darbai perkami pagal Supaprastintą statybos projektą ir Techninę specifikaciją (Sutarties priedai).
1.2. Sutarties kaina, įskaitant visus mokesčius ir pridėtinės vertės mokestį (toliau – PVM) – (įrašyti).
1.3. Kainodaros taisyklės: 
1.3.1. Sutartyje nustatomas kainos apskaičiavimo būdas – fiksuota kaina.
1.3.2. Sutarties kaina gali būti keičiama taikant šias peržiūros taisykles: 
1.3.2.1.  Visais atvejais, įstatymais pakeitus PVM dydį arba mokėjimo tvarką, tokie pakeitimai turi būti taikomi toms pažymoms apie atliktų darbų vertę ir PVM sąskaitoms faktūroms, kurias Rangovas sudaro po tokių pakeitimų įsigaliojimo, be atskiro Šalių susitarimo. Tokiu atveju Sutarties kaina be PVM nekeičiama. Kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą.
Jeigu Sutarties 1.2 punkte, dėl tam tikrų priežasčių (pvz. Rangovas nėra PVM mokėtojas), yra fiksuojama kaina be PVM, o Sutarties vykdymo metu Rangovui atsiranda pareiga mokėti PVM tarifą (pvz. Rangovas tampa PVM mokėtoju), tokiu atveju vykdant Sutartį, Sutarties kaina – nekeičiama.
1.3.2.2. [bookmark: _Hlk183091292]Sutarties vykdymo laikotarpiu darbų kaina pagal bendrą kainų lygio kitimą perskaičiuojama (didinama arba mažinama) ne anksčiau kaip praėjus 9 mėn. nuo Rangovo pasiūlymo pateikimo dienos, jeigu kainų pokytis per ne ilgesnį kaip 9 mėn. laikotarpį nuo pasiūlymų pateikimo dienos yra didesnis kaip 9 procentai. Sekantys perskaičiavimai atliekami kas 12 mėnesių nuo paskutinės atliktos kainos peržiūros dėl kainų pokyčio, jeigu kainų pokytis per 12 mėnesių laikotarpį nuo paskutinės atliktos kainos peržiūros yra didesnis kaip 10 procentų.
1.3.2.3. Taip pat Sutarties vykdymo laikotarpiu darbų kaina perskaičiuojama dėl kainų lygio pokyčio, jei Sutartis yra stabdoma Užsakovo iniciatyva ilgiau nei 6 mėn. ir jeigu kainų teigiamas pokytis yra didesnis kaip 5 procentai. 
1.3.2.4. Darbų kainos perskaičiavimo pagal Sutarties 1.3.2.2-1.3.2.3 p. eiga: 
1.3.2.4.1. Neatliktų statybos darbų kaina padauginama iš pataisymo daugiklio; 
1.3.2.4.2. Pataisymo daugiklis:  


SSKIesamas – esamos kainos indeksas tą mėnesį, kai lieka 49 (keturiasdešimt devynios) dienos iki paskutinės įkainių perskaičiavimo dienos;
SSKIbazinis – bazinės kainos indeksas tą mėnesį, kai lieka 28 (dvidešimt aštuonios) dienos (Pradžios data) iki pasiūlymų ar CVP IS priemonėmis pateiktų elektroninių pasiūlymų atidarymo dienos;
1.3.2.4.3. Esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): https://osp.stat.gov.lt  Visi rodikliai  Rodiklių duomenų bazė  Pagal temą  Ūkis ir finansai (makroekonomika)  Kainų indeksai, pokyčiai ir kainos   Statybos sąnaudų elementų kainų indeksai (SSKI), kainų pokyčiai ir svoriai  Statybos sąnaudų elementų kainų indeksai  Statybos sąnaudų elementų kainų indeksai (2021 m. – 100)  Statinių pagal tipą klasifikatorius  Pasirinkti: inžineriniai statiniai  Nurodome laikotarpį.
1.4. Pradinės Sutarties vertė yra lygi Rangovo pasiūlymo kainai be PVM, nurodytai už visą perkamų darbų apimtį – (įrašyti) Eur be PVM. Pradinės Sutarties vertė nekinta per visą Sutarties vykdymo laikotarpį, išskyrus, jei Sutarties vertė peržiūrima pagal Sutarties 1.3.2 p. nurodytas kainos peržiūros taisykles..
1.5. Supaprastintame statybos projekte (toliau – Projektas), Techninėje specifikacijoje nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos darbų Rangovui reikia atlikti, kiekiu. Jei Rangovo įvykdytų darbų faktinis kiekis skiriasi nuo nurodyto perkamo kiekio (nurodyto Projekte, Techninėje specifikacijoje), laikoma, kad šie didesni ar mažesni darbų kiekiai buvo įskaičiuoti į mokėtiną pagal Sutartį kainą, t. y. nepriklausomai nuo faktinio atliktų darbų kiekio Sutarties kaina negali būti keičiama. Jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais darbais. Užsakovas už visą Sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir Sutartyje Užsakovo nurodytų darbų kiekis (skaičiuojant pinigine verte) nesiskiria daugiau kaip 3 procentus, skaičiuojant nuo Sutarties kainos Eur be PVM. Ši nuostata netaikoma, jei darbų apimtys, kiekiai keičiasi dėl to, kad atliekami Projekto pakeitimai. Taikomos sąvokos nustatytos Kainodaros taisyklių nustatymo metodikoje (Viešųjų pirkimų tarnybos direktoriaus 2017 m. birželio 28 d. įsakymo Nr. 1S-95 aktuali redakcija, kuri galiojo kvietimo pateikti pasiūlymą išsiuntimo metu).
1.6. Jeigu Rangovas atliko darbus ne pagal Projektą, Techninę specifikaciją, Sutartį, Šalys susitaria, kad tokie darbai nebus laikomi papildomais darbais ir už juos papildomai nebus sumokama. Bet kokie Užsakovo darbuotojų ar kitų įgaliotų asmenų pareiškimai, nurodymai, įrašai pasitarimų protokoluose nėra laikomi Užsakovo pritarimu papildomų darbų įsigijimui. Tinkamas Užsakovo pritarimas papildomų darbų įsigijimui yra tik papildomas susitarimas dėl Sutarties pakeitimo.
1.7. Jei dėl nenumatytų, nuo Šalių nepriklausančių aplinkybių, racionaliai naudojant darbų vykdymui skirtas lėšas, Sutartyje numatytą atskirą darbą (ar jo dalį) būtina keisti kitu darbu, raštu pagrindžiamos aplinkybės, sąlygojančios būtinybę atlikti darbų pakeitimus, Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, bei papildomus darbus, t. y. vietoje nevykdomų darbų siūlomų atlikti darbų lokalinę sąmatą. Darbų keitimas įforminamas raštišku papildomu susitarimu.
1.8. Jei darbų vykdymo eigoje paaiškėja, kad atskirų darbų atlikimas nereikalingas ar neįmanomas arba dėl neatitikimų Projekto brėžiniuose ar specifikacijose ir (arba) kitų objektyvių priežasčių, tokių darbų atsisakymo būtinumas turi būti pagrįstas dokumentais, nurodant priežastis ir raštu suderintas su Užsakovu, surašant nevykdomų darbų aktą. Surašius nevykdomų darbų aktą, Užsakovas ir Rangovas taip pat sudaro papildomą susitarimą prie Sutarties dėl atsisakomų darbų (nurodant jų vertę) bei Sutarties kainos patikslinimo (sumažinimo), atsisakius tam tikrų Sutartyje numatytų darbų.
1.9. Užsakovas apskaičiuoja atsisakomų arba įsigyjamų papildomų darbų kainas pagal kiekio (apimties) keitimo sąlygas, taikant žemiau nurodytus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
1.9.1. pritaikant Rangovo pateiktose darbų sąmatose nurodytus darbų įkainius;
1.9.2. jei įmanoma, išskaičiuojant kainos dalį iš sąmatose įkainotos atskiros pirkimo objekto sudedamosios dalies ar numatyto įkainio, pavyzdžiui, tinkavimo įkainį išskaičiuojant iš sąmatose numatyto „Tinkavimas, glaistymas, dažymas“ darbo įkainio;
1.9.3. pritaikant pateiktose sąmatose numatytus panašių darbų ir (ar) paslaugų įkainius. Panašius darbus ir (ar) paslaugas turi pagrįsti ir nustatyti Užsakovas;
1.9.4. įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Kainodaros taisyklių nustatymo metodikos (Viešųjų pirkimų tarnybos direktoriaus 2017 m. birželio 28 d. įsakymo Nr. 1S-95 aktuali redakcija, kuri galiojo kvietimo pateikti pasiūlymą išsiuntimo metu) priedo „Tiesioginių ir netiesioginių išlaidų apskaičiavimo taisyklės“ nuostatas.
1.10. Jei Rangovas atliks darbus savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y. nesuderinus su Užsakovu, Užsakovui jų neįsigijus Viešųjų pirkimų įstatymo nustatyta tvarka ir dėl tokių darbų nesudarius raštiškų susitarimų, Rangovui už tokius darbus nebus apmokama.

II. PRIEVOLIŲ VYKDYMO TERMINAI

[bookmark: _Hlk183420272][bookmark: _Hlk128732401]2.1. Rangovas turi atlikti rangos darbus ne vėliau kaip per (nurodyti terminą mėnesiais ar dienomis). 
[bookmark: _Hlk162351459][bookmark: _Hlk119404806]2.2. Prievolių vykdymo terminas, nurodytas 2.1. p., gali būti pratęstas Užsakovo ir Rangovo rašytiniu susitarimu, jeigu atsiranda žemiau išvardytos aplinkybės. Rangovas turi teisę į termino pratęsimą tokia trukme, kiek tęsiasi šios aplinkybės ir dėl jų Rangovas negali vykdyti darbų:
2.2.1. Užsakovas nevykdo ir (ar) netinkamai vykdo Sutartimi jam nustatytus įsipareigojimus ir todėl Rangovas negali tinkamai vykdyti įsipareigojimų iš dalies arba visiškai; 
2.2.2. Užsakovo Rangovui pateikiami nurodymai turi įtakos Rangovo prievolių įvykdymo terminams;
2.2.3. pasikeičia arba panaikinami teisės aktai, kurie turi įtakos sutartinių prievolių vykdymui, arba įsigalioja nauji teisės aktai.
2.3. Jeigu Rangovas mano, kad pagal kurią nors 2.2. p. nurodytą nuostatą jam gali būti suteikta teisė gauti kokį nors termino pratęsimą, tai Rangovas privalo nedelsiant raštu pranešti Užsakovui, nurodydamas nuo Rangovo nepriklausantį įvykį arba aplinkybes, dėl kurių kyla šis reikalavimas ir Rangovas gali įgyti teisę į termino pratęsimą atitinkamai atidedant Sutarties vykdymo pabaigos datą. Įvykis arba aplinkybės, kuriomis grindžiama būtinybė pratęsti Sutarties vykdymo terminą, jokiu būdu negali priklausyti nuo Rangovo. Sutarties vykdymo termino pratęsimas įforminamas Sutarties Šalių atstovų pasirašomu papildomu susitarimu, kuris tampa neatsiejama Sutarties dalimi.
[bookmark: _Hlk183420299][bookmark: _Hlk183439606]2.4. Rangovas turi teisę sustabdyti darbus arba jų dalį, pranešdamas Užsakovui, per technologinę pertrauką (nuo gruodžio 15 d. iki kovo 15 d.), jeigu jos metu tokie statybos darbai (ar jų dalis) negali būti atliekami pagal darbų dokumentuose ar įstatymuose jiems keliamus technologinius reikalavimus ir nustatytus sprendinius dėl netinkamų klimatinių sąlygų. 

III. ATSISKAITYMAI IR MOKĖJIMAI

[bookmark: _Hlk183420306]3.1. Mokėjimai Rangovui atliekami ne vėliau kaip per 30 kalendorinių dienų nuo darbų priėmimo-perdavimo akto abiejų Šalių pasirašymo ir sąskaitos faktūros pateikimo Užsakovui dienos.
3.2. Rangovas įsipareigoja Užsakovui pateikti sąskaitas atsiskaitymams su Rangovu. Jeigu Sutartį pasirašo Rangovų grupė, atsiskaitymas vykdomas su pagrindiniu partneriu, tokiu atveju sąskaitas Užsakovui įsipareigoja teikti pagrindinis partneris. Visos Rangovo sąskaitos apmokėti turi būti pateikiamos Užsakovui tik elektroniniu būdu:
3.2.1. naudojantis Sąskaitų administravimo bendrąja informacine sistema (SABIS). Teikiant sąskaitas per SABIS, privaloma nurodyti Sutarties, pagal kurią išrašoma sąskaita, numerį;
3.2.2. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 Dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), gali būti teikiamos Rangovo pasirinktomis elektroninėmis priemonėmis;
3.2.3. Užsakovas elektronines sąskaitas faktūras priima ir apdoroja naudodamasis SABIS, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
3.3. Užsakovas gali atsiskaityti tiesiogiai su subrangovu (-ais), nurodytu (-ais) Sutartyje, vykdančiu (-iais) Rangovo sutartines prievoles, jei subrangovas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Rangovo ir subrangovo, kurioje aprašoma tiesioginio atsiskaitymo su subrangovu tvarka. Rangovas turi teisę prieštarauti nepagrįstiems mokėjimams. Tiesioginio atsiskaitymo su subrangovais galimybė nekeičia Rangovo atsakomybės dėl Sutarties įvykdymo. Jeigu sudaroma trišalė sutartis tarp Užsakovo, Rangovo ir subrangovo dėl tiesioginio atsiskaitymo galimybės, Rangovas įsipareigoja Užsakovui pateikti sąskaitą dėl tiesioginio atsiskaitymo su subrangovu.
3.4. Finansavimo šaltinis: (nurodyti)

IV. ŠALIŲ ĮSIPAREIGOJIMAI

4.1. Užsakovas įsipareigoja:
4.1.1. sudaryti Rangovui visas sąlygas, suteikti informaciją ar dokumentus, reikalingus Sutartyje numatytoms prievolėms atlikti;
4.1.2. priimti ir sumokėti už laiku ir tinkamai atliktus darbus Sutartyje nustatytais terminais ir tvarka.
4.2. Užsakovas turi teisę: 
4.2.1. vienašališkai atsisakyti iki 30 proc. darbų, kai jie tapo Užsakovui nebereikalingi. Tokiu atveju Užsakovas raštu informuoja Rangovą apie atsisakomus darbus ir jų procentą;
4.2.2. kontroliuoti ir prižiūrėti, ar atliekamų darbų eiga, kiekiai, kainos, kokybė atitinka Sutarties, įskaitant priedų, reikalavimus, Rangovo pateikiamus atliktų darbų aktus, sąskaitas-faktūras;
4.2.3. reikalauti, kad Rangovas darbus vykdytų pagal Sutartį, laikydamasis normatyvinių statybos dokumentų reikalavimų. Jeigu Rangovas nukrypsta nuo Sutarties, įskaitant priedus, nesilaiko normatyvinių statybos dokumentų reikalavimų ar bet kokių Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų darbų ir nemokėti už netinkamai atliktą darbą iki nustatytų darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
4.2.4. duoti nurodymus Rangovui ir reikalauti jų vykdymo, jei darbų vykdymo eigoje sistemingai pažeidžiami Sutartyje, įskaitant priedus, nurodyti reikalavimai;
4.2.5. reikalauti, kad Rangovas savo sąskaita pašalintų atliktų darbų defektus, atsiradusius per garantinį laikotarpį;
4.2.6. jei darbų priėmimo metu nustatoma trūkumų, Užsakovas turi teisę nustatyti technologiškai pagrįstą terminą trūkumams pašalinti arba, Rangovui atsisakius šalinti trūkumus per nurodytą terminą, Užsakovas turi teisę iš Rangovui mokėtinų sumų atskaityti sumą, reikalingą tiems trūkumams pašalinti;
4.2.7. reikalauti ištaisyti paaiškėjusį defektą tiek iš Rangovo, tiek iš subrangovo (jeigu toks pasitelkiamas), atlikusio konkretų darbą;
4.2.8. stabdyti darbus, jei to reikia trūkumų pašalinimui.
4.3. Rangovas įsipareigoja:
[bookmark: _Hlk183420371]4.3.1. ne vėliau kaip per 10 darbo dienų nuo Sutarties įsigaliojimo dienos pateikti lokalines ir objektines sąmatas (sąmatose turi atsispindėti Projekte pateikti darbų kiekiai bei įkainiai). Pateiktos sąmatos Sutarties vykdymo metu negali būti keičiamos, išskyrus Sutarties 1.3.2 p. nurodytais atvejais, taip pat pateiktose sąmatose gali būti taisomos klaidos, jeigu dėl to nenukenčia Užsakovo interesai;
[bookmark: _Hlk183420428]4.3.2. pasirašius Sutartį, tačiau ne vėliau negu Sutartis pradedama vykdyti, pateikti Užsakovui tuo metu žinomų pasitelkiamų subrangovų pavadinimus, kontaktinius duomenis ir jų atstovus. Taip pat įsipareigoja informuoti apie minėtos informacijos pasikeitimus visą Sutarties galiojimo laikotarpį, taip pat apie naujus subrangovus;
4.3.3. atliekamiems darbams taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS, ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Rangovas įsipareigoja ne vėliau kaip per 10 darbo dienų nuo Sutarties įsigaliojimo dienos Užsakovui pateikti arba (1) nepriklausomos įstaigos išduotą galiojantį sertifikatą* dėl nustatytų aplinkos apsaugos vadybos sistemos standartų arba (2) kitus lygiaverčius aplinkos apsaugos vadybos užtikrinimo priemonių įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus (pvz. tai gali būti Rangovo taikomų aplinkos apsaugos vadybos priemonių aprašymas, atitinkantis visus Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (toliau – Aprašas) 10 punkte nustatytus reikalavimus).
Jei Rangovas nepateikia ties numeriu (1) arba (2) nurodytų dokumentų – Rangovui bus taikoma Sutarties 5.2. p. numatyta atsakomybė (delspinigiai).
Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų.
Jei Rangovas pateikia Užsakovui ties numeriu (1) nurodytus dokumentus: per visą darbų laikotarpį Rangovas privalo turėti galiojantį aplinkos apsaugos vadybos sistemos standarto sertifikatą ir turėti tai patvirtinančius dokumentus bei įdiegtos aplinkos apsaugos vadybos sistemos reikalavimus taikyti darbų atlikimo metu. Jei Rangovo ar ūkio subjektų grupės nario, ar subtiekėjo (jei vykdant sutartį jie pasitelkiami) turimas aplinkos apsaugos vadybos sistemos sertifikato galiojimas baigiasi iki darbų vykdymo pabaigos, Rangovas privalo užtikrinti, kad bus pratęstas turimas sertifikatas (įsigytas naujas) ir nedelsdamas pateikti tai pagrindžiančius dokumentus Užsakovui. Aplinkos apsaugos vadybos sistemos sertifikatas turi būti išduotas nepriklausomos įstaigos.
Jei Rangovas pateikia Užsakovui ties numeriu (2) nurodytus dokumentus: per visą darbų vykdymo laikotarpį Rangovas atlikdamas darbus privalo taikyti lygiavertes aplinkos apsaugos vadybos užtikrinimo priemones, kurias pateikė aukščiau šiame punkte nurodyta tvarka. 
Nustačius, kad Rangovas nesilaiko šiame papunktyje nurodytų įsipareigojimų, Rangovui bus taikoma Sutarties 5.2 p. numatyta atsakomybė. Jei aplinkos apsaugos vadybos sistemos sertifikatas nebus pratęstas arba bus sustabdytas, ar nutrauktas jo galiojimas, Užsakovas turi teisę nutraukti Sutartį;
4.3.4. atlikti darbus pagal Sutarties reikalavimus kaip įmanoma rūpestingai ir efektyviai;
4.3.5. pradėti darbus tik po to, kai pasirašytas statybvietės perdavimo ir priėmimo aktas;
4.3.6. užtikrinti, kad Rangovas ir bet kurie asmenys, veikiantys jo vardu, yra gavę visus būtinus leidimus, kvalifikacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis. Jei pagal statinio kategoriją ir darbų pobūdį pagal teisės aktus darbų atlikimui yra reikalingas(-i) kvalifikuotas(-i) specialistas(-ai) – Rangovas įsipareigoja užtikrinti tokio(-ių) specialisto(-ų) dalyvavimą atliekant darbus;
4.3.7. Lietuvos Respublikos statybos įstatymo (toliau – Statybos įstatymas) 221 str. nustatyta tvarka būti atsakingu už statybvietėje esančių asmenų indentifikavimą,  užtikrinant, kad visi statybvietėje esantys fiziniai asmenys turėtų kodus (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir jį (ją) pateiktų Statybos įstatymo 221 1 ir 2 dalyse nustatytais atvejais ir tvarka. Už šios pareigos nevykdymą atsakyti Statybos įstatymo ir Lietuvos Respublikos administracinių nusižengimų kodekso nustatyta tvarka. Šiuo Sutartyje numatomu įsipareigojimu yra išreiškiamas Užsakovo įgaliojimas Rangovui pagal Statybos įstatymo 221 str.;
4.3.8. vykdyti darbus pagal Sutartį, statybos techninių reglamentų ir kitų teisės aktų, reglamentuojančių statybos veiklą (normų, taisyklių) reikalavimus, Projektą. Garantuoti, kad darbų priėmimo metu darbai atitiks normatyvinių statybos dokumentų reikalavimus nustatytas savybes, normatyvinių statybos dokumentų reikalavimus;
4.3.9. savarankiškai apsirūpinti materialiniais ištekliais, reikalingais Sutartyje numatytiems darbams atlikti, darbų vykdymui naudoti medžiagas, dirbinius, gaminius ir įrengimus, atitinkančius Sutartyje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrenginius, garantuoti tinkamą statybinių ir kitų medžiagų, įrangos, dirbinių ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą;
4.3.10. užsitikrinti energetinius išteklius darbų vykdymui ir padengti jų kaštus darbų vykdymo laikotarpiu;
4.3.11. savo lėšomis įsirengti laikinus aptvėrimus (jei reikalinga), o baigus darbus – juos išardyti;
4.3.12. Sutartyje nurodytais terminais kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki darbų perdavimo Užsakovui ir per garantinį laikotarpį;
4.3.13. laiku ir tinkamai informuoti Užsakovą apie atliktų darbų etapus bei apie atliktų darbų priėmimo–perdavimo datą bei pateikti atliktų darbų aktus, išrašyti sąskaitas faktūras, kitą normatyvinių statybos dokumentų nurodytą darbų atlikimo dokumentaciją, atlikti būtinus bandymus ir apie jų rezultatus raštu informuoti Užsakovą. Užsakovui paprašius papildomos informacijos, per 3 darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją;
4.3.14. savo sąskaita ištaisyti darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų. Taip pat savo sąskaita ištaisyti atliktų darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui, Užsakovui pateikus raštišką pretenziją, ne vėliau kaip per 14 darbo dienų, jeigu dėl defekto pobūdžio jie neturi būti pašalinti anksčiau. Rangovo sutartyse su subrangovais turi būti nurodyta, kad jų atliekamiems darbams suteikiami šioje Sutartyje nurodyti garantiniai terminai ir Užsakovas turi teisę reikalauti ištaisyti paaiškėjusį defektą tiek iš Rangovo, tiek iš subrangovo, atlikusio konkretų darbą;
4.3.15. užtikrinti, kad pasamdyti darbuotojai ir/arba tretieji asmenys, už kuriuos atsakingas Rangovas, darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
4.3.16. užtikrinti, kad visi darbus objekte vykdantys darbuotojai būtų aprūpinti spec. darbo drabužiais su identifikaciniais ženklais;
4.3.17. užtikrinti higienos ir saugos darbe reikalavimus, priešgaisrinę ir aplinkos ekologinę apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta darbų teritorijos judančių žmonių apsaugą nuo atliekamų darbų sukeliamų pavojų;
4.3.18. susidariusias atliekas tvarkyti laikantis visų galiojančių įstatymų, Klaipėdos miesto atliekų tvarkymo taisyklių ir Klaipėdos miesto tvarkymo ir švaros taisyklių;
4.3.19. atlikti darbus tvarkingai, neteršiant teritorijos, kompaktiškai laikyti statybos atliekas, išvežti savo statybines atliekas ir statybinį laužą savo sąskaita;
4.3.20. darbų vykdymo laikotarpiu atsakyti už komunikacijų pažeidimus, juos pažeidus – atkurti savo lėšomis ir jėgomis. Rangovas turi teisę reikalauti patirtų išlaidų atlyginimo iš atsakingų asmenų; 
4.3.21. suteikti darbams Sutartyje nurodytą garantiją;
4.3.22. savo sąskaita ir laiku nedelsiant ištaisyti netikslumus ir pašalinti pagrįstus trūkumus, kuriuos nurodo Užsakovas;
4.3.23. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas įsipareigoja, kad Sutartį vykdys tik tokią teisę turintys asmenys;
4.3.24. atlyginti Užsakovui nuostolius, atsiradusius dėl Rangovo kaltės – dėl sutartinių įsipareigojimų nevykdymo, normatyvinių dokumentų reikalavimų pažeidimo;
4.3.25. atsakyti už Rangovo pasitelkiamų subrangovų įsipareigojimus ir jų įvykdytų įsipareigojimų kokybę ar padarytą žalą;
4.3.26. nedelsiant raštu informuoti Užsakovą apie bet kurias aplinkybes, trukdančias ar galinčias sutrukdyti Rangovui vykdyti sutartinius įsipareigojimus nustatytais terminais;
4.3.27. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus, susijusius su Sutarties vykdymu;
4.3.28. jei Rangovas yra tiekėjų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Užsakovui už Sutarties vykdymą;
4.3.29. tinkamai vykdyti kitus įsipareigojimus, numatytus Sutartyje ir galiojančiuose teisės aktuose, būtinus Sutarčiai vykdyti;
4.3.30. po statybos darbų likusias senas medžiagas Rangovas naudoja ir jomis disponuoja savo nuožiūra. Šių senų statybinių medžiagų vertę Rangovas įsivertina teikdamas pasiūlymą;
4.3.31. Užsakovo vardu (pagal suteiktą įgaliojimą) atlikti statybos užbaigimo procedūras.
4.4. Rangovas turi teisę:
4.4.1. naudotis Lietuvos Respublikos įstatymuose numatytomis Rangovo teisėmis;
4.4.2. gauti Užsakovo apmokėjimą už laiku ir tinkamai atliktus darbus pagal Sutartyje nustatytas sąlygas ir tvarką.

V. ŠALIŲ ATSAKOMYBĖ

[bookmark: _Hlk183420455]5.1. Užsakovas, nesumokėjęs už atliktus darbus pagal Sutartyje nustatytą terminą, Rangovui raštiškai pareikalavus, moka Rangovui 0,02 proc. dydžio delspinigius už kiekvieną pavėluotą sumokėti dieną nuo laiku neapmokėtos sumos. 
5.2. Rangovas, pradelsęs Sutarties 2.1. p. nustatytą darbų atlikimo terminą, ir (ar) Sutarties 4.3.1, 4.3.3. p. nustatytų dokumentų pateikimo terminą, moka Užsakovui 50 EUR dydžio delspinigius už kiekvieną pavėluotą dieną, iki kol įvykdomos prievolės/pateikiami dokumentai. Delspinigiai gali būti išskaičiuojami iš Rangovui mokėtinų sumų.
5.3. Rangovui nustatoma 300 EUR vertės bauda už nekokybiškai atliktus darbus, Techninėje specifikacijoje nustatytų aplinkosauginių reikalavimų nesilaikymą (pažeidimą) ir (ar) kitus Sutarties pažeidimus, kurių neapima Sutarties 5.2 p., surašant pažeidimo (defektinį) aktą už kiekvieną nustatytą atvejį, perspėjus Rangovą el. paštu. Pažeidimo (defektinis) aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimų (defektinis) aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos. Jei darbai atlikti nekokybiškai, naudotos reikalavimų neatitinkančios medžiagos, Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai. 
5.4. Rangovui nustatoma 1000 EUR vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą subrangovą, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos.
[bookmark: _Hlk183420463]5.5. Rangovui vėluojant atlikti darbus ar darbus atlikus nekokybiškai, su defektais, taip pat vilkinant darbus ar piktnaudžiaujant, Užsakovas, siekdamas apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
5.6. Jeigu dėl Rangovo veiksmų ar neveikimo sutartinės prievolės neįvykdomos Sutartyje nustatytais terminais ir dėl šių Rangovo veiksmų (neveikimo) Užsakovas neįsisavina ir praranda iš kitų (bet kurių finansavimo šaltinių, išskyrus Savivaldybės biudžeto lėšas) finansavimo šaltinių skirtas lėšas, Užsakovo prarastos lėšos laikomos Užsakovo nuostoliu ir Rangovas įsipareigoja per Užsakovo nustatytą terminą savo lėšomis atlyginti 30 procentų nurodytų Užsakovo patirtų nuostolių, skaičiuojant nuo Sutarties kainos su PVM. Šis punktas taikomas jeigu prie Sutarties finansavimo šaltinių be/vietoje Savivaldybės biudžeto lėšų yra nurodyti bet kurie kiti finansavimo šaltiniai.
5.7. Jei vadovaujantis Lietuvos Respublikos statybos įstatymu ar kitais teisės aktais pagal statinio kategoriją ir darbų rūšį privaloma – Rangovas privalo būti apsidraudęs pagal Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisykles. Draudimas turi galioti visą Sutartyje numatytą prievolių vykdymo terminą. Rangovas jį pateikia Užsakovui ne vėliau kaip per 10 darbo dienų nuo Sutarties įsigaliojimo dienos. Rangovui laiku nepateikus reikalaujamo dokumento, Rangovas Užsakovui moka 100 EUR dydžio delspinigius už kiekvieną pavėluotą dieną, iki kol pateikiami dokumentai. Delspinigiai gali būti išskaičiuojami iš Rangovui mokėtinos sumos.
5.8. Jei vadovaujantis Lietuvos Respublikos statybos įstatymu ar kitais teisės aktais pagal statinio kategoriją ir darbų rūšį privaloma – Rangovas kartu su Rangovo atliktų darbų perdavimo Užsakovui aktu privalo pateikti Lietuvoje ar užsienio šalyje registruoto banko arba draudimo bendrovės išduotą ir su Užsakovu raštu suderintą objekto defektų šalinimo garantiniu laikotarpiu įsipareigojimų įvykdymo užtikrinimo garantiją, kurios dydis – 5 procentai nuo statinio statybos kainos su PVM. Jeigu Rangovas pateikia draudimo bendrovės laidavimo draudimo raštą, tai kartu su šiuo laidavimo draudimo raštu Rangovas turi pateikti ir mokestinio pavedimo kopiją, kad draudimo įmoka už išduotą laidavimo draudimo raštą yra sumokėta. Šis Rangovo pateiktas objekto defektų šalinimo garantiniu laikotarpiu įsipareigojimų įvykdymo užtikrinimo garantinis arba laidavimo draudimo raštas turi galioti ne trumpiau nei 3 metus.
5.9. Šalys susitaria, kad esminiu Sutarties pažeidimu bus laikomas:
5.9.1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
5.9.2. pažeidimas, kai Rangovas, raštiškai įspėtas, neužtikrina darbų kokybės;
5.9.3. pažeidimas, kai Rangovas pradelsia Sutarties 2.1. p. nustatytą darbų atlikimo terminą daugiau kaip 30 kalendorinių dienų dėl savo kaltės arba dėl aplinkybių, už kurias atsakingas Rangovas;
5.9.4. pažeidimas, kai Rangovas neištaiso Sutarties pažeidimo per Užsakovo nurodytą terminą;
5.9.5. pažeidimas, kai Užsakovas, raštiškai įspėtas, daugiau nei 30 kalendorinių dienų be objektyvių priežasčių nevykdo ar netinkamai vykdo savo sutartinius įsipareigojimus.
[bookmark: _Hlk183420472]5.10. Garantijos:
[bookmark: _Hlk114591408]5.10.1. Darbų garantinis terminas, skaičiuojant nuo abiejų Šalių darbų priėmimo–perdavimo akto pasirašymo dienos, yra:
5.10.1.1. 5 metai – statinio atviroms konstrukcijoms ir kitiems darbams;
5.10.1.2. 10 metų – paslėptiems statinio elementams (konstrukcijoms, vamzdynams, laidams ir kt.);
5.10.1.3. 20 metų – esant tyčia paslėptų defektų.
5.10.2. Rangovas garantuoja, kad darbų užbaigimo ir perdavimo metu jo atlikti darbai atitiks Sutartyje, įskaitant prieduose, numatytas savybes, normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.
5.10.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus. Garantinio laikotarpio metu išryškėję darbų defektai fiksuojami defektiniame akte. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja savo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, stichinių nelaimių ar kitų įstatymuose numatytų atsakomybę šalinančių aplinkybių.
5.10.4. Jei Rangovas per nustatytą terminą neištaiso nustatytų defektų, Užsakovas turi teisę pats pašalinti nustatytus defektus ir reikalauti iš Rangovo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito Rangovo ir pan.
5.11. Nekokybiškai (netinkamai) atlikti darbai: jeigu Rangovas atliko darbus pažeisdamas Sutartį, įskaitant prieduose nurodytus reikalavimus, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:
5.11.1. nedelsdamas sustabdytų ir (ar) nutrauktų darbų atlikimą;
5.11.2. neatlygintinai pakeistų nekokybiškas medžiagas, gaminius, dirbinius, įrangą;
5.11.3. neatlygintinai pagerintų atliekamų darbų kokybę; 
5.11.4. neatlygintinai ištaisytų netinkamai atliktus darbus;
5.11.5. atlygintų Užsakovui darbų trūkumų šalinimo išlaidas.

VI. KITOS SUTARTIES SĄLYGOS

6.1. Atliktų darbų perdavimo ir priėmimo tvarka:
6.1.1. Rangovas privalo atlikti darbus pagal Projektą, laikydamasis Sutarties, įskaitant jos priedus, Lietuvos Respublikos įstatymų ir kitų norminių aktų nuostatų. Darbai taip pat apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui, o taip pat reikalingus įgyvendinto darbo rezultato, tarpinių etapų rezultatų matavimo, išbandymų darbus.
6.1.2. Darbų priėmimo-perdavimo metu Šalys pasirašo darbų perdavimo-priėmimo aktą arba Užsakovas pareiškia raštu Sutarties nuostatomis pagrįstas pretenzijas (jei yra). Jeigu bet kuriuo Sutarties vykdymo metu paaiškėja, kad atlikti darbai neatitinka Sutartyje ar jos prieduose nustatytų kokybės reikalavimų, naudotos blogesnės kokybės medžiagos be Užsakovo raštiško sutikimo, tokiu atveju sudaromas abiejų Šalių pasirašomas defektinis aktas. Rangovui nepagrįstai atsisakius pasirašyti defektinį aktą, jis pasirašomas Užsakovo vienašališkai (vienašalis sandoris) ir įteikiamas Rangovui pasirašytinai arba išsiunčiamas registruotu paštu. Ištaisius darbų defektus (jei nustatomi), darbai nedelsiant pakartotinai pateikiami priimti. 
6.1.3. Užsakovas turi teisę nepasirašyti PVM sąskaitų faktūrų, atliktų darbų aktų ir neatlikti mokėjimų, kol Rangovas nepašalina defektiniame akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų darbų trūkumų, jei būtų nustatyta, kad jie atsirado dėl Rangovo kaltės, taip pat ir pasibaigus Sutarties vykdymo laikui, tačiau tebegaliojant Sutartimi nustatytiems atliktų darbų garantiniams laikotarpiams. Tokiu atveju Užsakovas turi teisę reikalauti, kad Rangovas ištaisytų nustatytus trūkumus savo sąskaita, arba kompensuotų Užsakovo patirtus nuostolius.
6.1.4. Rangovui užbaigus visus darbus, pasirašius Rangovo statybvietės perdavimo Užsakovui aktą, Rangovas privalo Užsakovo vardu (pagal suteiktą įgaliojimą) organizuoti statybos užbaigimo procedūrą, savo lėšomis parengti tuos pagal statinį ir jo statybos rūšį privalomus dokumentus, kurių parengimas Sutartimi buvo  pavestas Rangovui ir yra neatsiejamas nuo darbų atlikimo bei kurie numatyti statybos techniniame reglamente STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, statybos užbaigimo procedūrai atlikti Lietuvos Respublikos įstatymų ir poįstatyminių aktų nustatyta tvarka. Darbų pridavimas vykdomas informacinėje sistemoje „Infostatyba“.
6.2. Sutarties nutraukimas prieš terminą:
6.2.1 Užsakovas, įspėjęs Rangovą prieš 30 kalendorinių dienų, turi teisę vienašališkai nutraukti Sutartį ir pareikalauti iš Rangovo atlyginti Užsakovo patirtus nuostolius, jeigu:
6.2.1.1. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
6.2.1.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
6.2.1.3. po raštiško Užsakovo įspėjimo Rangovas neužtikrina darbų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
6.2.1.4. Lietuvos Respublikos viešųjų pirkimų įstatymo 90 straipsnio 1 dalyje nurodytais atvejais.
6.2.2. Užsakovas arba Rangovas turi teisę, įspėjęs kitą Šalį prieš 30 kalendorinių dienų, vienašališkai nutraukti Sutartį dėl esminio pažeidimo. Nutraukus Sutartį dėl Rangovo esminio šios Sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Rangovą į Nepatikimų tiekėjų sąrašą. Įspėjus Rangovą apie esminį Sutarties pažeidimą, Sutartis laikoma nutraukta po 30 kalendorinių dienų nuo įspėjimo Rangovui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu.
6.2.3. Užsakovui arba Rangovui vienašališkai nutraukus Sutartį, Rangovas privalo perduoti iki Sutarties nutraukimo datos jau atliktus kokybiškus darbus, Šalims pasirašant priėmimo-perdavimo aktą. Užsakovas privalo apmokėti už jau atliktus kokybiškus darbus, iš mokėtinų sumų išskaičiavęs netesybas ir nuostolius.
6.2.4. Rangovas neturi teisės vienašališkai nutraukti Sutartį nesant pagrindo, nurodyto Sutartyje arba Lietuvos Respublikos teisės aktuose. Be pagrindo nutraukus Sutartį, Rangovas privalo Užsakovo reikalavimu sumokėti 10 procentų dydžio baudą nuo pradinės Sutarties vertės.
6.3. Nenugalimos jėgos aplinkybės:
6.3.1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
6.3.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse (Lietuvos Respublikos Vyriausybės 1996 m. liepos 15 d. nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
6.3.3. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
6.3.4 Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
6.3.5. Rangovas patvirtina, kad jis nežino apie nenugalimos jėgos (force majeure) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
6.3.6. Jeigu Sutarties Šalis, kurią paveikė nenugalimos jėgos (force majeure) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (force majeure) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (force majeure) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
6.3.7. Jei nenugalimos jėgos (force majeure) aplinkybės trunka ilgiau kaip 90 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 40 kalendorinių dienų. Jei pasibaigus šiam 40 kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
6.4. Sutarties vykdymo sustabdymas:
6.4.1. Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo. Jei Sutartis stabdoma ne Rangovo prašymu, Užsakovas apie Sutarties stabdymą įspėja Rangovą ne vėliau kaip likus 5 darbo dienoms iki stabdymo pradžios (išskyrus, jei stabdoma dėl Sutarties 6.4.1.4. p. aplinkybių): 
[bookmark: _Hlk113372094]6.4.1.1. dokumentų derinimo procesas užtruko ne dėl nuo Rangovo priklausančių aplinkybių;
6.4.1.2. po Sutarties pasirašymo paaiškėjo, kad reikalingi atitinkami leidimai ar kiti dokumentai, be kurių tolimesnis Sutarties vykdymas nebegalimas;
6.4.1.3. atsiranda uždelsimas, kliūtys ar trukdymai, kurių atsiradimui Rangovas neturi įtakos ir už kuriuos jis neatsako ir kurie sukelti ir priskirtini tretiesiems asmenims (Rangovo pasitelkiami subrangovai pagal Sutartį nelaikomi trečiaisiais asmenimis);
6.4.1.4. netinkamos oro sąlygos trukdo tinkamai vykdyti prievoles;
[bookmark: _Hlk113372122]6.4.1.5. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimo ar vėlavimo priimti sprendimus);
6.4.1.6. dėl po Sutarties pasirašymo atsiradusios būtinybės atlikti gamtosaugos ir (ar) archeologinius tyrinėjimus, kurie nebuvo numatyti Techninėje specifikacijoje ir (ar) Projekte, bet kuriuos būtina atlikti;
6.4.1.7. dėl fizinių kliūčių arba kitų nei klimatinių fizinių sąlygų, su kuriomis, vykdant darbus, susidurta statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
6.4.1.8. esant ekstremaliai situacijai dėl ligos epidemijos, pandemijos (tokios, kaip: COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Rangovas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Rangovas, darbų vykdymas tampa objektyviai nebegalimas vykdyti ir Rangovas pateikia Užsakovui dokumentus, pagrindžiančius aplinkybes už visą laikotarpį, dėl kurių Rangovas nebegali vykdyti darbų. Užsakovas, įvertinęs pateiktus pagrindžiančius dokumentus, priima sprendimą dėl Sutarties stabdymo;
6.4.1.9. dėl kitų aplinkybių ar objektyvių priežasčių, turinčių reikšmingos įtakos darbų vykdymui tinkamai ir laiku, kurios nebuvo žinomos pirkimo vykdymo metu ir su kuriomis susidurtų bet kuris Rangovas.
6.4.2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
6.4.3. Įvykus Sutarties 6.4.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo. 
6.4.4. Sutarties 6.4.1–6.4.2 p. nurodytais atvejais sustabdžius Sutarties vykdymą, Užsakovui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Rangovui – už prievolių atlikimo terminų nesilaikymą, jei Sutartis sustabdoma įvykus 6.4.1 p. nurodytoms aplinkybėms ar kad minėta klaida ar pažeidimas padaryti ne dėl Rangovo kaltės.
6.4.5. Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
6.4.6. Jei Sutarties vykdymas sustabdomas daugiau nei 90 kalendorinių dienų ir stabdoma ne dėl Rangovo kaltės, Sutartis gali būti nutraukta rašytiniu Šalių susitarimu.
6.4.7. Apie Sutarties vykdymo atnaujinimą Užsakovas informuoja Rangovą ne vėliau kaip likus 5 darbo dienoms iki atnaujinimo, išskyrus, jei buvo stabdoma dėl Sutarties 6.4.1.4. p. nurodytų priežasčių. Jei Sutartis buvo stabdoma dėl Sutarties 6.4.1.4. p. nurodytos priežasties, apie Sutarties vykdymo atnaujinimą Užsakovas informuoja Rangovą nedelsiant, bet ne vėliau kaip per 2 darbo dienas, po Sutarties 6.4.1.4. p. nurodytos aplinkybės pasibaigimo ir informuodamas nurodo Sutarties atnaujinimo datą.
6.5. Ginčų sprendimo tvarka: kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais, Rangovo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Užsakovo buveinės vietą, nurodytą Juridinių asmenų registre.
6.6. Ūkio subjektų, kurių pajėgumais remiamasi, subrangovų ir specialistų keitimo, įtraukimo tvarka:
6.6.1. Jei Rangovas pasiūlyme Sutarčiai vykdyti nurodė pasitelkiamus ūkio subjektus, kurių pajėgumais (kvalifikacija) remiamasi, ir (ar) subrangovus, ir (ar) kvazisubtiekėjus, jie turi būti nurodomi Sutartyje, nurodant ūkio subjekto, kurio pajėgumais remiamasi, ir (ar) subrangovo, ir (ar) kvazisubtiekėjo pavadinimą bei perduodamus įsipareigojimus ir (ar) procentus – (įrašyti iš pasiūlymo).
6.6.2. Sutarties vykdymo metu Rangovas raštu kreipęsis į Užsakovą ir gavęs raštišką jo sutikimą, gali keisti ūkio subjektą, kurio pajėgumais remiamasi, ir (ar) subrangovą, ir (ar) kvazisubtiekėją, ir (ar) įtraukti naują ūkio subjektą, kurio pajėgumais remiamasi, ir (ar) subrangovą, ir (ar) kvazisubtiekėją. 
6.6.3. Jeigu Rangovas nori keisti ir (ar) į Sutarties vykdymą nori įtraukti naują ūkio subjektą, kurio pajėgumais remiamasi, Rangovas turi pateikti dokumentus, patvirtinančius, kad naujas ūkio subjektas, kurio pajėgumais remiamasi, neatitinka pašalinimo pagrindų ir atitinka pirkimo sąlygose ūkio subjektui, kurio pajėgumais remiamasi, nustatytus kvalifikacijos reikalavimus. Jei keičiamas ir (ar) naujai pasitelkiamas ūkio subjektas, kurio pajėgumais remiamasi, atitinka pašalinimo pagrindus ir (ar) neatitinka nustatytų kvalifikacijos reikalavimų, Užsakovas reikalauja, kad Rangovas per Užsakovo nustatytą terminą pakeistų minėtą ūkio subjektą, kurio pajėgumais remiamasi, reikalavimus atitinkančiu kitu ūkio subjektu, kurio pajėgumais remiamasi, o Rangovui to nepadarius, Užsakovas turi teisę vienašališkai nutraukti Sutartį.
6.6.4. Jeigu Rangovas nori keisti ir (ar) į Sutarties vykdymą nori įtraukti naują subrangovą, tokiu atveju Užsakovas gali pareikalauti, kad Rangovas pateiktų dokumentus, įrodančius subrangovo teisę verstis atitinkama veikla, kuriai jis pasitelkiamas. Bet kuriuo atveju (ar dokumentai pareikalaujami, ar ne) Rangovas įsipareigoja, kad Sutartį vykdys tik tokią teisę turintys asmenys.
6.6.5. Ūkio subjekto, kurio pajėgumais remiamasi, ir (ar) subrangovo, ir (ar) kvazisubtiekėjo pakeitimas ir (ar) įtraukimas įforminamas abiejų Šalių papildomu susitarimu prie Sutarties per 10 darbo dienų nuo Užsakovo raštiško sutikimo išsiuntimo Rangovui datos.
6.6.6. Sutarties vykdymo metu atsiradus poreikiui (jei specialistas netinkamai vykdo ar atsisako vykdyti savo pareigas, ligos, mirties ar kitais, nuo Rangovo nepriklausančiais atvejais) Rangovas gali keisti pasiūlyme nurodytus specialistus tik gavęs Užsakovo pritarimą. Jeigu tenka keisti specialistą, kandidatas į jo vietą privalo turėti ne žemesnį išsilavinimą ir patirtį ar kvalifikaciją, nei nurodyta konkurso sąlygų reikalavimuose. Rangovas privalo pateikti siūlomo specialisto išsilavinimą ir patirtį ar kvalifikaciją patvirtinančius dokumentus. Užsakovas privalo patikrinti, ar siūlomo specialisto išsilavinimas ir patirtis ar kvalifikacija atitinka reikalavimus, kurie buvo nustatyti pirkimo dokumentuose. Jei Rangovas neranda naujo specialisto su tokia pat ar aukštesniu išsilavinimų ir patirtimi ar kvalifikacija, – Užsakovas turi teisę vienašališkai nutraukti Sutartį.
6.7. Kitos Sutarties sąlygos:
[bookmark: _Hlk183420488]6.7.1. Sutartis įsigalioja tik po to, kai ją pasirašo abiejų Šalių įgalioti atstovai.
6.7.2. Sutarties terminas – (nurodyti mėnesiais ar dienomis, sudedant prievolių vykdymo terminą ir apmokėjimą, neįskaitant termino pratęsimo) nuo Sutarties įsigaliojimo dienos. Jeigu būtų pratęstas prievolių vykdymo terminas, Sutarties terminas pratęsiamas tokiu pat laikotarpiu (-iais) Šalių pasirašomu papildomu susitarimu. Jeigu į Sutarties galiojimo laiką patenka technologinė (-ės) pertrauka (-os), Sutarties terminas pratęsiamas technologinės (-ių) pertraukos (-ų) laikotarpiu (-iais) Šalių pasirašomu papildomu susitarimu.  
6.7.3. Sutarties termino pabaiga neatleidžia nuo prievolių pagal Sutartį įvykdymo.
6.7.4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka Viešųjų pirkimų įstatymo 89 straipsnio nuostatas.
6.7.5. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos Sutartį, išskyrus atvejus, kai ši informacija yra vieša arba atskleista įstatymų numatytais atvejais. Šalys susitaria, kad Konkurso ir Sutarties vykdymo metu sužinota informacija apie kitą Šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
6.7.6. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
6.7.7. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
6.7.8. Užsakovas Rangovo pasiūlymą, sudarytą Sutartį ir Sutarties pakeitimus, išskyrus informaciją, kuriai taikomi Viešųjų pirkimų įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo Sutarties sudarymo ar pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka skelbia Centrinėje viešųjų pirkimų informacinėje sistemoje (CVP IS).
6.7.9. Užsakovas Viešųjų pirkimų įstatymo 91 straipsnio 2 dalyje nurodytais terminais CVP IS skelbia informaciją apie Sutarties neįvykdžiusį ar netinkamai ją įvykdžiusį Rangovą, taip pat apie ūkio subjektus, kurių pajėgumais rėmėsi Rangovas ir kurie su Rangovu prisiėmė solidarią atsakomybę už Sutarties įvykdymą, jeigu pažeidimas įvykdytas dėl tos Sutarties dalies, kuriai jie buvo pasitelkti. Užsakovas nedelsdamas, tačiau ne vėliau kaip per 3 darbo dienas nuo Viešųjų pirkimų įstatymo 91 straipsnio 1 dalies 1–4 punktuose nurodytų įvykių dienos informuoja Rangovą apie tai, kad bus paskelbta šiame papunktyje nurodyta informacija.
6.7.10. Užsakovas Viešųjų pirkimų įstatymo 52 straipsnio 2 dalyje nurodytais terminais CVP IS Viešųjų pirkimų tarnybos nustatyta tvarka skelbia informaciją apie Rangovą, kuris pirkimo procedūrų metu nuslėpė informaciją ar pateikė melagingą informaciją arba dėl pateiktos melagingos informacijos nepateikė patvirtinančių dokumentų pagal Viešųjų pirkimų įstatymo 52 straipsnį.
6.8. Baigiamosios nuostatos:
6.8.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu ar faksu, įteikiami pasirašytinai, jų originalai visais atvejais įteikiami kitai Šaliai asmeniškai ar siunčiami registruotu ar kurjeriniu paštu, kiekvienam iš jų Sutartyje nurodytu atitinkamu adresu. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
6.8.2. Ši Sutartis sudaryta 1 (vienu) originaliu egzemplioriumi lietuvių kalba, Šalims pasirašant kvalifikuotais elektroniniais parašais su laiko žyma.
6.9. Šie dokumentai nėra pridedami kaip Sutarties priedai, bet yra neatskiriama Sutarties dalis, ir yra laikomi vienas kitą paaiškinančiais, neaiškumo ar prieštaravimo atveju, vadovaujamasi nurodyta eilės tvarka (dokumentai saugomi CVP IS):
6.9.1. Konkretaus pirkimo sąlygos su priedais ir paaiškinimais;
6.9.2. Rangovo pasiūlymo paaiškinimai, pateikti pirkimo procedūros metu (jei jų bus).
6.10. Užsakovo atsakingas asmuo už Sutarties vykdymą ir kontrolę – Klaipėdos miesto savivaldybės administracijos (nurodyti skyrių, pareigas, vardą ir pavardę, tel. Nr., el. p.), kuri(s) koordinuoja šios Sutarties vykdymą (organizuoja Užsakovo įsipareigojimų įvykdymą, kontroliuoja Sutartyje Rangovui nustatytų dokumentų pateikimą, Rangovo darbų vykdymą, jų kokybę ir atitiktį Sutarties reikalavimams, organizuoja visą susirašinėjimą su Rangovu, inicijuoja netesybų taikymą, Sutarties pakeitimus, pratęsimą (jei reikia), vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Užsakovas apie tai informuos atskiru rašytiniu pranešimu. Pakeitus Sutartį (jei ji būtų keičiama), Sutarties koordinatorius ne vėliau kaip per 5 dienas pateikia Viešųjų pirkimų skyriui informaciją apie pasirašytą susitarimą dėl Sutarties pakeitimo.
6.11. Asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, – Viešųjų pirkimų skyriaus (nurodyti pareigas, vardą ir pavardę, tel. Nr., el. p.).  
6.12. Asmens duomenų tvarkymas:
6.12.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
6.12.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
6.12.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.  
6.12.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
6.12.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
6.12.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
6.12.7. Kiekviena Šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subrangovų, kitų ūkio subjektų, kurių pajėgumais remiamasi,  darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
6.12.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis. 

VII. SUTARTIES PRIEDAI

7.1.	Sutarties priedai yra sudėtinė ir neatskiriama Sutarties dalis:
7.1.1. Supaprastintas statybos projektas;
7.1.2. Techninė specifikacija;
7.1.3. Informacinio ženklo maketo pavyzdys;
7.1.4. Rangovo užpildyta pasiūlymo forma.
7.1.5. (nurodyti, jei pridedami kiti priedai)

VIII. ŠALIŲ REKVIZITAI

	UŽSAKOVAS
Klaipėdos miesto savivaldybės administracija
Liepų g. 11, 92138 Klaipėda 
Tel. (0 46) 39 60 08, faks. (0 46) 41 00 47
Kodas 188710823
„Swedbank“, AB
Banko kodas 73000
A. s. LT04 7300 0100 0233 1088


Savivaldybės administracijos direktorius 
A. V.
____________________
(parašas)
(vardas, pavardė)
			RANGOVAS
pavadinimas
adresas
Tel. ( )   , faks. ( )  
Kodas 
PVM mok. kodas LT
Bankas 
Banko kodas
A.s. LT


	Direktorius 
                                        A. V.
___________________
(parašas)
(vardas pavardė)

